Serwo-Kroaties - Wikipedia
Serwo-Kroaties (srpsko-hrvatski of hrvatsko-srpski) is 'n taal uit die Westelike groep van die Suid-Slawiese tale. Dit was die hooftaal van Serwië, Kroasië, Bosnië en Herzegowina en Montenegro en word ook gepraat en verstaan in die Noord-Masedonië en Slowenië. Die taal word verder deur Serwiese en Kroatiese minderhede in Oostenryk, Hongarye en Roemenië gepraat.
Totale sprekers: 15,7 miljoen
Amptelike taal in: Serwië (as Serwies)
Kroasië (as Kroaties)
Bosnië en Herzegowina (as Bosnies)
Montenegro (as Montenegryns)
Kosovo (as Serwies)
Gereguleer deur: Instituut van Serwo-Kroaties
ISO 639-2: hbs
Verspreiding van Serwo-Kroaties in 2006
Verspreiding van Serwo-Kroaties en sy ondergroepe in 2005
Die term Serwo-Kroaties kan op twee maniere beskou word:
As al die taalvariante in die Sentraal-Suid-Slawiese taalgroep, onder meer Serwies, Kroaties en Bosnies.
As die belangrikste amptelike taal van die voormaligie Joego-Slawië – ’n standaardtaal wat gebaseer was op Serwies en Kroaties.
Die term word nie meer in laasgenoemde sin gebruik nie omdat dit vervang is deur die nasionale tale van die ses lande wat uit Joego-Slawië ontstaan het.
Ondanks die redelik klein verskille word Kroaties, Bosnies en Serwies tans as verskillende tale beskou. Voorheen is hulle as dialekte van Serwo-Kroaties beskou. Kroaties het 'n lang literatuurgeskiedenis en het Slawies-puristiese strominge beleef; nuwe woorde is eerder aan Tsjeggies of Pools ontleen as aan nie-Slawiese tale soos Duits of Italiaans. Serwies is in besonder afgelei van Ou Kerkslawies en het meer Russiese invloede.
Glede ispušnih plinova i zagađivanja zraka, bilo bi potrebito poduzeti mjere sigurnosti! U pogledu izduvnih gasova i zagađivanja vazduha, bilo bi potrebno preduzeti mjere bezbjednosti! У погледу издувних гасова и загађивања ваздуха, било би потребно предузети мере безбедности! Weens uitlaatgasse en lugbesoedeling sal dit nodig wees om maatreëls te tref om veiligheid te verseker.
Bijela sol za kuhanje kemijski je spoj natrija i klora. Bijela so za kuhanje je hemijski spoj natrijuma i hlora. Bela so za kuvanje je hemijsko jedinjenje natrijuma i hlora. Wit sout vir kookdoeleindes is 'n chemiese verbinding van natrium en chloor.
Vlak sa željezničkoga kolodvora krenut će točno u deset sati. Voz sa željezničke stanice krenut će tačno u deset sati. Voz sa železničke stanice krenuće tačno u deset sati/časova. Die trein sal stiptelik om tienuur van die stasie af vertrek.
In die loop van die geskiedenis is die taal met Latynse, Griekse, Glagolitiese, Cyrilliese en Arabiese letters geskryf. Vandag word dit met sowel Latynse as Cyrilliese letters geskryf. Serwies en Bosnies gebruik albei alfabette, terwyl Kroaties slegs Latynse letters gebruik.
In albei gevalle is die spelling nagenoeg foneties en kom die spelling normaalweg ooreen met die uitspraak:
Latyn na Cyrillies
Cyrillies na Latyn
Lj, Nj en Dž verteenwoordig verskillende foneme en word as afsonderlike letters beskou. In seldsame gevalle kan hulle ook kombinasies van twee letters verteenwoordig, en word dan afsonderlik in Cyrilliese letters getranslitereer. Byvoorbeeld, "nadživeti" (oorleef in die sin van langer leef as) word getranslitereer as "Надживети", nie as "Наџивети". Dit was gebruiklik dat Đ geskryf is as Dj op tikmasjiene, maar die gebruik lei tot heelwat verwarring.
↑ (en) "Ethnologue: Languages of the World, Seventeenth edition, Serbo-Croatian". Ethnologue. Besoek op 25 Oktober 2015.
Sien gerus Wikipedia se uitgawe in Serwo-Kroaties
Wikimedia Commons het meer media in die kategorie Serwo-Kroaties.
Wikiwoordeboek het 'n inskrywing vir Serwo-Kroaties.
Serwiese en Kroatiese alfabette by Omniglot
Sosiolinguistiese Analise van Serwo-Kroaties (in PDF formaat)
Ontsluit van "https://af.wikipedia.org/w/index.php?title=Serwo-Kroaties&oldid=1929125"
Last edited on 14 Februarie 2019, at 20:00